Teisipäevases Huvitaja saates võtame käsile niinimetatud musta hennaga tehtud ajutiste tätoveeringutega seotud ohud. Annemari Linno Tervisekaitseinspektsioonist selgitab, et need populaarsust  koguvad kehamaalingud võivad kaasa tuua püsivaid tervisekahjustusi. Kiirabivelsker Margit Pärn räägib Riina Reiman-Männiste küsimustele vastates veel kord sellest, kuidas ravida haavu, mida lapsed suvises mänguhoos saama kipuvad. Teespetsialist Katrin Vanatalu tutvustab Krista Taime usutletavana teevalmistamise viise. Lisaks tavapärane lugemissoovitus, ning vastuse saab ühe keelehuvilise kuulaja küsimus. Saatejuht on Priit Ennet.